Diari Oficial de la Generalitat Valenciana


Sumari del DOGV 8685, del 26-11-2019 (2019/11481)

RESOLUCIÓ de 21 de novembre de 2019, de la Conselleria d'Educació, Cultura i Esport, per la qual es concedeixen per a l'exercici 2019 subvencions a museus i col·leccions museogràfiques permanents reconegudes i béns mobles de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8685

Data del DOGV
:   26-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11521


Data del document
:   21-11-2019

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 21 de novembre de 2019, de la Conselleria d'Educació, Cultura i Esport, per la qual es concedeixen per a l'exercici 2019 subvencions a museus i col·leccions museogràfiques permanents reconegudes i béns mobles de la Comunitat Valenciana. [2019/11524]  
Per mitjà de l'Ordre 28/2017, de 6 de juliol, de la Conselleria d'Educació, Investigació, Cultura i Esport, s'estableixen les bases reguladores de la concessió de subvencions per a museus i col·leccions museogràfiques permanents reconegudes i béns mobles de la Comunitat Valenciana (DOGV 8081, 11.07.2017).  
Per mitjà de la Resolució d'1 d'agost de 2019, de la Conselleria d'Educació, Cultura i Esport (DOGV 8607, 06.08.2017), es convoquen per al 2019 les subvencions per a museus i col·leccions museogràfiques permanents reconegudes i béns mobles de la Comunitat Valenciana.  
Consta acreditat que existeix consignació pressupostària suficient en l'aplicació 51.70.63.766.97.1, línia S4478000, de la Llei de pressupostos de la Generalitat per a l'exercici 2019, per a museus i col·leccions museogràfiques permanents reconegudes i béns mobles de la Comunitat Valenciana.  
Finalitzat el termini de presentació de sol·licituds, acompanyades de la corresponent documentació, es constitueix la comissió d'avaluació i valoració prevista en l'article 7 de l'Ordre 28/2017, de 6 de juliol, de la Conselleria d'Educació, Investigació, Cultura i Esport (DOGV 8081, 11.07.2017), per la qual s'estableixen les bases reguladores de la concessió de subvencions per a museus i col·leccions museogràfiques permanents reconegudes i béns mobles de la Comunitat Valenciana, i es reuneix per a avaluar les sol·licituds conforme amb els criteris, formes i prioritats previstos en la mencionada ordre i la seua convocatòria. Una vegada avaluades, s'emet un informe en el qual se'n concreta el resultat, d'acord amb l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvenció.  
  
Per tot això, a la vista de l'expedient, de l'informe de l'òrgan col·legiat en el qual es concreta el resultat de l'avaluació de les sol·licituds presentades i de l'informe de l'òrgan instructor en el qual es constata que les entitats beneficiàries compleixen amb els requisits necessaris per a accedir a les subvencions i, en compliment del preceptuat en l'article 9 de l'Ordre 28/2017 i en l'article 160.4.c de la Llei 1/2015, de 6 de febrer d'hisenda pública, del sector públic instrumental i de subvencions, resolc:  
  
Primer  
Concedir les subvencions per un import total de 416. 311, 88 euros amb càrrec a la línia de subvenció S4478000, capítol 7, del programa 454.10, Ajudes per a museus i col·leccions museogràfiques permanents reconegudes i béns mobles de la Comunitat Valenciana, dels pressupostos de l'exercici 2019, als sol·licitants indicades en l'annex I.  
  
Segon  
Desestimar les sol·licituds indicades en l'annex II pels motius que en cada cas s'hi determinen.  
  
Tercer  
La publicació d'aquesta resolució tindrà els efectes de notificació, d'acord amb el que es disposa en els articles 40 i següents de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica de la Generalitat valenciana.  
  
Quart  
Les entitats beneficiàries d'aquestes subvencions hauran de complir les obligacions establides en l'article 12 de l'Ordre 28/2017, de 6 de juliol.  
  
Cinqué  
L'incompliment de les obligacions i requisits que s'estableixen en la mencionada ordre, així com en els supòsits de l'article 37 de la Llei 38/2003, de 17 de novembre, general de subvencions, podrà donar lloc a la pèrdua de la subvenció o a la minoració de la quantia, amb reintegrament de les quantitats percebudes i l'exigència dels interessos de demora des del moment del pagament de la subvenció fins al dia en què s'acorde la procedència del reintegrament. Igualment, la falta d'execució de l'activitat completa, segons el projecte aportat, donarà lloc a la pèrdua de la subvenció o a la minoració, si escau, en la part proporcional a l'activitat executada, segons un informe del tècnic representant de l'Administració, prèvia audiència, en tots dos casos, de l'interessat.  
  
Sisé  
El pagament de les subvencions es realitzarà prèvia justificació per les entitats beneficiàries de la realització de les actuacions subvencionades en els termes establits en la normativa reguladora de la subvenció, de conformitat amb l'article 15 de l'Ordre 28/2017, de 6 de juliol, i la Llei 1/2015, de 6 de febrer, d'hisenda pública, sector públic instrumental i subvencions. El termini de presentació de la documentació justificativa s'amplia fins al 2 de desembre de 2019, d'acord amb l'article 14.1 de l'Ordre 28/2017. Seran subvencionables les actuacions desenvolupades entre els dies 1 de gener i 30 de setembre de 2018, tots dos inclusivament. Amb caràcter previ al pagament de les subvencions, les entitats beneficiàries haurà de trobar-se al corrent en el compliment de les obligacions tributàries i davant de la Seguretat social i aportar una declaració responsable de no ser deutores per resolució de procediment de reintegrament de subvencions. Les entitats locals hauran d'acreditar estar al corrent en el compliment de l'obligació de rendir els seus comptes anuals davant la Sindicatura de Comptes o la conselleria competent, de conformitat amb l'article 199 de la Llei 8/2010, de 23 de juny, de la Generalitat, de règim local de la Comunitat Valenciana.  
  
  
Seté  
Contra la present resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant del mateix òrgan que l'ha dictada, en el termini d'un mes a comptar des de l'endemà de ser publicada. Igualment podrà interposar-se directament un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de ser publicada, de conformitat amb el que es preveu en l'article 46 de la Llei 28/ 1998, de 13 de juliol, reguladora de la jurisdicció contenciosa administrativa.  
  
València, 21 de novembre de 2019.- El conseller d'Educació, Cultura i Esport: Vicent Marzà i Ibáñez.